
[bookmark: _Toc238738073]Palvelukuvaus
Helsingin kaupunki luo puitteet järjestelylle, jonka avulla taloyhtiöt voivat tilata täydennysrakentamiseen perehtyneiltä yhtiöiltä vakiomuotoisen neuvontapalvelun, jossa arvioidaan mahdollisen täydennysrakentamisprojektin kannattavuutta taloyhtiön tontilla.
Palvelupakettiin kuuluu täydennysrakentamisen vaihtoehtojen ja niiden kannattavuuden karkean tason arviointia taloyhtiön tontilla. Neuvonnan lopputuloksena taloyhtiöt saavat selkeän hankekortin, jonka avulla on helppo käynnistää taloyhtiön sisäiset keskustelut täydennysrakentamisen mahdollisuudesta ja kaavamuutosprosessiin lähtemisestä. Palvelupaketti on sama yksityisille tonteille ja kaupungin vuokratonteille.
Taloyhtiöt voivat valita järjestelyn piiriin kuuluvista yrityksistä sopivimmaksi katsomansa toimittajan. Kaupunki ei ole toimeksiannoissa osapuolena, vaan taloyhtiöt tekevät valitsemansa toimittajan kanssa sopimuksen, tilaavat palvelupaketin ja maksavat sen.
Järjestely käynnistyy syksyllä 2026, ja sen on tarkoitus olla voimassa vuoden ajan järjestelyä koskevasta lainvoimaisesta kaupungin viranhaltijan päätöksestä alkaen. Kokeilun jatkamista arvioidaan asiakaskokemusten perusteella syksyllä 2027.
[bookmark: _Toc238738074]Asiakkaan neuvonta: nykytilanteen kartoitus ja taloyhtiön tavoitteet

Palvelun toimittaja järjestää neuvontatapaamisen, jossa kartoitetaan taloyhtiön hallituksen edustajien kanssa taloyhtiön korjaustarpeita ja keskustellaan taloyhtiön täydennysrakentamiseen liittyvistä tavoitteista. Neuvonnassa opastetaan taloyhtiöpäätöksenteon vaiheista ja kaavamuutosprosessin etenemisestä.
[bookmark: _Toc238738075]Keskustelut kaupungin kanssa: reunaehtojen selvittäminen

Palvelun toimittaja on yhteydessä Helsingin kaupungin edustajiin kaavamuutoksen reunaehtojen selvittämiseksi. Yksityisen tontin tapauksessa yhteystahona on asemakaavoitus (kyseisen alueen asemakaavoittaja) ja kaupungin vuokratontin tapauksessa maanhankinta-tiimi (maaomaisuuden kehittäminen ja tontit -palvelussa).
Reunaehtojen selvittämisen yhteydessä käydään yhdessä läpi muun muassa kaavamuutoksessa mahdollinen hallintamuoto, perheasuntovaatimukset ja maankäyttösopimusasiat.
[bookmark: _Toc238738076]Hankekorttien laadinta: alustava kuvaus täydennysrakentamisen potentiaalista
(ei viitesuunnitelma)

Palvelun toimittaja laatii taloyhtiön käyttöön hankekortin, jonka tarkoituksena on antaa taloyhtiön päätöksenteosta vastaaville selkeä kuva tonttinsa täydennysrakentamispotentiaalista ja suunnitelmien jatkokehittämisen mielekkyydestä.
Hankekortteihin koostetaan 1–3 vaihtoehtoa täydennysrakentamisen mahdollisuuksista sekä alustavat arviot kustannuksista ja tuotoista. Hankekortti ei ole viitesuunnitelma eikä se vastaa mihinkään juridiseen vaatimukseen, joita täydennysrakentamishankkeisiin yleisesti liittyy. Se voi toimia ennen kaikkea hyödyllisenä alustuksena taloyhtiön sisäisen keskustelun käynnistämisessä. Hankekortin avulla taloyhtiö voi myös helpommin hakea mahdollista täydennysrakentamishankekumppania. 
[bookmark: _Toc238738077]Hanketalouden alustava arviointi: täydennysrakentamisvaihtoehtojen teknistaloudellinen toteutettavuus

Palvelun toimittaja arvioi täydennysrakentamisvaihtoehtojen teknistaloudellista toteutettavuutta.
Hankekortissa esitettävät taloudelliset laskelmat ovat suuntaa antavia arvioita hankkeiden kehittämisen ja toteuttamisen kannattavuudesta.
Kustannuksiin liittyvät arviot pohjautuvat niiden laatimisajankohtana saataviin, yleisiin ja julkisista lähteistä saataviin tietoihin. Arviot edellyttävät myöhemmässä vaiheessa lisäselvityksiä tarkkuustason parantamiseksi.
[bookmark: _Toc238738078]Kuvaus hankekorttiin vaadittavista sisällöistä
Hankekorttiin kuuluvat seuraavat sisällöt vakioidun hankekorttipohjan mukaisesti (ks. liite 1: Vakioitu hankekorttipohja)
Hankekortin käyttötarkoitus ja suunnittelun reunaehdot
Lähtökohdat suunnittelulle
Nykytilanteen kuvaus
Laskelmat (sisältäen tiedot tontin pinta-alasta, rakennusten kerrosalasta, kerroslukumäärästä, rakennusoikeudesta sekä asuntojen ja autopaikkojen määristä)
Taloyhtiön täydennysrakentamisen toiveet sekä remontti- ja korjaustarpeet
Täydennysrakentamisen vaihtoehdot (1-3 kpl) laskelmineen (sisältäen pysäköintiratkaisut)
Vaihtoehtojen taloudelliset arviot (sisältäen suuntaa antavat taloudelliset arviot rakennusoikeuden muutoksesta sekä tontinkäyttösuunnitelmat)
Karkea arvio hankkeen kannattavuudesta ja mahdolliset lähtökohdat jatkosuunnittelulle

[bookmark: _Toc238738079]Järjestelyyn hyväksymistä koskevat ehdot
[bookmark: _Toc238738080]Tilaajavastuulain mukaiset todistukset ja selvitykset
Tässä järjestelyssä sovelletaan tilaajavastuulain (1233/2006) mukaisia tilaajan selvitysvelvollisuuksia.
Hakijoiden tulee täyttää alla mainitut ehdot ja varautua pyydettäessä toimittamaan itsestään ja alihankkijoistaan seuraavat selvitykset:
selvitys siitä, onko yritys merkitty ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin;
kaupparekisteriote tai kaupparekisteristä muutoin saadut kaupparekisteriotetta vastaavat tiedot;
selvitys siitä, ettei yrityksellä ole verovelkaa taikka veroviranomaisen antama selvitys verovelan määrästä;
todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkevakuutusmaksuja koskeva maksusopimus on tehty;
selvitys työhön sovellettavasta työehtosopimuksesta tai keskeisistä työehdoista;
selvitys lakisääteisen työterveyshuollon järjestämisestä.
Ulkomaisen hakijan on pyydettäessä toimitettava soveltuvuutta koskevat tiedot yrityksen sijoittautumismaan lainsäädännön mukaisella rekisterinotteella tai vastaavalla todistuksella tai muulla yleisesti hyväksytyllä tavalla, alkuperäisellä kielellä ja lisäksi versio, joka on käännetty suomen-, ruotsin tai englannin kielelle. Jollei hakijan sijoittautumismaassa anneta edellä tarkoitettuja otteita tai selvityksiä, hyväksytään sijoittautumismaan lainsäädännön mukainen valaehtoinen tai vakuutuksella vahvistettu ilmoitus alkuperäisellä kielellä, joka on lisäksi käännetty suomen-, ruotsin- tai englannin kielelle.
Tilaajavastuulakiin liittyvät selvitykset tarkastetaan ennen järjestelyä koskevaa päätöstä siltä osin kuin tietoja ei saada julkisista rekistereistä tai esimerkiksi - VastuuGroup -palvelusta. Hakijan on varauduttava toimittamaan pyydettäessä soveltuvuuteen liittyvät viranomaistodistukset ja selvitykset yhden (1) viikon kuluessa niiden pyytämisestä. Pyydetyt todistukset ja selvitykset saavat olla enintään kolme (3) kuukautta vanhoja. Määräaika lasketaan siitä, kun kaupunki on vastaanottanut asiakirjat.
Jos hakijaa tai sen alihankkijaa ei ole merkitty yllä mainittuihin rekistereihin, tulee hakijan pyydettäessä selvittää mihin lailliseen perusteeseen rekisteröitymättömyys perustuu.
[bookmark: _Toc238738081]Taloudellinen tilanne
Hakijan tulee olla taloudelliselta tilanteeltaan sellainen, että hakija kykenee hoitamaan tässä järjestelyssä tarkoitettuja asiantuntijatehtäviä asianmukaisesti. Hakija vakuuttaa hakemuksellaan, että:
hakijaa ei ole asetettu konkurssiin tai selvitystilaan eikä hakijan osalta ole vireillä sellaista konkurssi-, yrityssaneeraus- tai muuta maksukyvyttömyysmenettelyä, joka olennaisesti vaarantaisi tässä järjestelyssä tarkoitettujen tehtävien hoitamisen
hakijalla ei ole sellaisia olennaisia tai toistuvia maksuhäiriöitä tai muita taloudellisia seikkoja, joiden perusteella olisi tehtävien laatu ja arvo huomioon ottaen perusteltua arvioida, ettei hakija kykene suoriutumaan tässä järjestelyssä tarkoitetuista tehtävistä
hakija sitoutuu ilmoittamaan Helsingin kaupungille ilman aiheetonta viivytystä, jos sen taloudellisessa tilanteessa tapahtuu olennainen muutos, joka voi vaikuttaa tehtävien asianmukaiseen hoitamiseen.
Helsingin kaupunki voi tarkistaa hakijan taloudellista toimintakykyä koskevia tietoja julkisesti saatavista tai muutoin käytettävissä olevista rekistereistä. Kaupunki voi lisäksi pyytää hakijalta lisäselvityksen, jos rekisteritietojen, hakemuksessa annettujen tietojen tai muun kaupungin tietoon tulleen perustellun syyn perusteella on aihetta epäillä, ettei hakija täytä edellä mainittuja edellytyksiä. Lisäselvityksenä voidaan pyytää esimerkiksi hakijan oma kirjallinen selvitys hakijan taloudellisesta tilanteesta. 
Jos hakija ei toimita pyydettyä lisäselvitystä asetetussa kohtuullisessa määräajassa tai jos toimitetun selvityksen perusteella on perusteltua arvioida, ettei hakija täytä tässä kohdassa asetettuja edellytyksiä, kaupunki voi jättää hakemuksen hyväksymättä tai poistaa hakijan järjestelystä. Ennen poistamista hakijalle varataan mahdollisuus tulla kuulluksi. Jos hakemus tehdään ryhmittymänä, edellä mainitut taloudellista toimintakykyä koskevat vähimmäisedellytykset koskevat jokaista ryhmittymän jäsentä.
[bookmark: _Toc238738082]Alihankinta
Hakijan tulee ilmoittaa järjestelyn ilmoittautumisvaiheessa tiedossa olevat alihankkijat tai tiedon siitä, että se käyttää alihankintaa. Toimittaja voi myöhemmin nimetä alihankkijat tai ilmoittaa käyttävänsä alihankkijaa myös myöhemmin esimerkiksi ennen sopimuskautta tai sopimuskaudella.
Alihankkijan tulee täyttää kaikki edellä mainitut tilaajavastuulain mukaiset vaatimukset.
Tarkemmat ehdot alihankkijoiden käytöstä on esitetty sopimusluonnoksen kohdassa 17 Alihankinta.
[bookmark: _Toc238738083]Ilmoittautumishakemus ryhmittymänä
Ilmoittautumishakemus voidaan tässä järjestelyssä tehdä ryhmittymänä. Ryhmittymällä tarkoitetaan järjestelyyn osallistumista yritysten välisenä yhteistyönä vastaavasti kuin julkisista hankinnoista ja käyttöoikeussopimuksista annetun lain (1397/2016, hankintalaki) 92 §:ssä määritellään.
Myös konserniyhtiöt voivat muodostaa ryhmittymän. Hakijan kanssa samaan konserniin kuuluvien konserniyhtiöiden voimavaroja ei automaattisesti pidetä hakijan omina voimavaroina. Jos hakija haluaa vedota samaan konserniin kuuluvan yhtiön voimavaroihin, voidaan ilmoittautumishakemus tehdä ryhmittymänä, jossa voimavaroja luovuttavat konserniyhtiöt ovat mukana.
Mikäli järjestelyyn osallistuu ryhmittymä, on ilmoittautumishakemukseen liitettävä selvitys ryhmittymästä. Kaupunki edellyttää järjestelyyn valitulta ryhmittymältä toimijoiden välillä solmittua oikeudellisesti sitovaa keskinäistä yhteistyösopimusta ennen sopimuksen allekirjoittamista. Kaikki ryhmittymän jäsenet allekirjoittavat järjestelyä koskevan sopimuksen.
Selvitykseen on yksilöitävä päävastuullinen ryhmittymän jäsen, joka edustaa ryhmittymää sopimusasioissa (yhteyshenkilö ja yhteystiedot - nimi, sähköposti ja puhelinnumero).
[bookmark: _Toc238738084]Vakuutukset
Hakijalla tulee olla lakisääteiset ja muut palvelun tuottamisen kannalta tarpeelliset vakuutukset. Hakijalla tulee olla vastuu- ja vahinkotapausten varalle vastuuvakuutus, joka on riittävä suhteessa palvelun tuottamiseen liittyviin riskeihin. Vastuuvakuutusten tulee kattaa hakijan tekemän tehtävän virheellisyydestä tai puutteellisesta suorittamisesta aiheutuneet henkilö-, esine- ja taloudelliset vahingot. Hakijan tulee ottaa vakuutukset omalla kustannuksellaan ja niiden on oltava voimassa koko sopimuskauden ajan. Hakijan tulee pyydettäessä toimittaa todistukset vakuutusten voimassaolosta. Jos ilmoittautumishakemus tehdään ryhmittymänä, vaatimus koskee ryhmittymän kaikkia jäseniä.
[bookmark: _Toc238738085]Pakotteet
Helsingin kaupunki on velvollinen noudattamaan Euroopan unionin, Yhdistyneiden kansakuntien ja Suomen viranomaisten asettamia pakotteita, rajoitteita ja varojen jäädyttämispäätöksiä. Hakijan tulee antaa seuraava vakuutus ja pyydettäessä viipymättä esittää kaupungille tietoja kaupungin pyytämään selvityspyyntöön.
Tässä vakuutuksessa pakotteilla ja rajoitteilla tarkoitetaan Euroopan unionin, Yhdistyneiden kansakuntien ja Suomen viranomaisten asettamia pakotteita ja rajoitteita. Varojen jäädyttämispäätöksillä tarkoitetaan Suomen viranomaisten asettamia varojen jäädyttämispäätöksiä.
Jättämällä ilmoittautumishakemuksen hakija vakuuttaa:
ettei pakotteita tai varojen jäädyttämispäätöksiä ole asetettu 1) hakijalle eikä hakijan alihankkijoille, eikä 2) hakijan tai hakijan alihankkijoiden hallinto-, johto- tai valvontaelimen jäsenille tai edustus-, päätös-, määräys- tai valvontavaltaa käyttäville henkilöille tai tahoille,
ettei hakijaa tai hakijan alihankkijoita omista välittömästi tai välillisesti yli 50 prosenttisesti taho tai tahot, joihin kohdistuu pakote taikka varojen jäädyttämispäätös,
ettei hakijan toiminta, sopimuksen kohteeseen käytettävät tavarat tai palvelut eikä hakijan tuottamien tuotteiden/palveluiden käyttö riko pakotteita tai rajoitteita, ja
etteivät järjestelyyn liittyvät suoritukset päädy välillisesti tai välittömästi pakotteiden, rajoitteiden tai varojen jäädyttämispäätöksien kohteena olevalle taholle.
[bookmark: _Toc238738086]Yrityksen osaaminen ja referenssit
Hakijalla tulee olla kokemusta asuinrakennusten ja asuintontin käytön suunnittelusta, täydennysrakentamiseen liittyvää suunnitteluosaamista sekä täydennysrakentamisprojektien kustannuslaskennan ja taloudellisten reunaehtojen tuntemusta vähintään kolmesta kohteesta viimeisen viiden vuoden ajalta. Hakijan tulee referensseissä eritellä, onko sillä pientalo- ja/tai kerrostalosuunnitteluosaamista.
Täydennysrakentamisella tarkoitetaan tässä järjestelyssä rakentamista olemassa olevien rakennusten yhteyteen, lomaan tai välittömään läheisyyteen kattaen uudisrakentamisen sekä rakennusten korottamisen, jatkamisen tai laajentamisen.
Referenssiliitteen enimmäispituus on neljä A4-sivua.
[bookmark: _Toc238738087]Sitoutuminen järjestelyn sopimusehtoihin
Jättämällä ilmoittautumishakemuksen hakija vakuuttaa, että se sitoutuu järjestelyn sopimusehtoihin (liite Sopimus). Hakija toimittaa palvelukuvauksen mukaisen neuvontapaketin ja siihen kuuluvan vakioidun hankekortin taloyhtiöille (palvelun käyttäjille) tietyllä kokonaistuntimäärällä. Kaupunki on määritellyt palvelupaketin kokonaistuntimääräksi 75 tuntia.
Hakija hinnoittelee itse neuvontapalvelusta veloittamansa tuntiperusteisen hinnan. Hinnoista ilmoittamisen tulee tapahtua vertailukelpoisella tavalla siten, että palvelun käyttäjä voi vaivatta päätellä palvelun kokonaishinnan. Hinnat ovat voimassa mahdolliseen seuraavaan ilmoittautumishakuun asti, alustavasti vuoden kerrallaan.
Lisätyöt ovat mahdollisia, ja niistä sovitaan erikseen järjestelyyn valittujen palvelun toimittajien ja taloyhtiöiden (palvelun käyttäjien) kesken. Palvelun tuottajan mahdollisen lisäpalvelun markkinoinnin tulee olla hyvän tavan mukaista eikä siitä saa tulla palvelun käyttäjälle käsitystä, että tällä olisi velvollisuus hankkia lisäpalveluita.
[bookmark: _Toc238738088]Yleistä
Selvyyden vuoksi todetaan, että järjestelyyn ei sovelleta hankintalakia (1397/2016), koska järjestelyyn hyväksytään kaikki hakijat, jotka täyttävät järjestelyssä asetetut ehdot.
Kaupungilla on oikeus jättää järjestely kokonaan toteuttamatta ja keskeyttää se, mikäli hakemusvaiheessa huomataan, että järjestelyn ehtoja täytyisi muuttaa olennaisesti sen tavoitteiden toteuttamiseksi.
Jos hakija ei täytä asetettuja ehtoja tai ei toimita vaadittuja selvityksiä asetetussa ajassa, sitä ei hyväksytä mukaan järjestelyyn.
[bookmark: _Toc238738089]Järjestelyn asiakirjat
[bookmark: _Toc238738090]Palvelukuvauksen liitteet
Liite 1: Vakioitu hankekorttipohja
[bookmark: _Toc238738091]Hakijan hakemuksen yhteydessä toimitettavat asiakirjat
1. Täytetty ilmoittautumishakemus (kohta 4 Ilmoittautumishakemus)
1. Hakijan referenssiliite, enintään 4 A4-sivua
1. Selvitys mahdollisesta ryhmittymästä yhteystietoineen, jos hakemus tehdään ryhmittymänä (kohta 2.4 Ilmoittautumishakemus ryhmittymänä)
[bookmark: _Toc238738092]Pyydettäessä toimitettavat asiakirjat
1. Tilaajavastuulain mukaiset todistukset ja selvitykset (kohdan 2.1 mukaisesti)
1. Ulkomaisen hakijan vastaavat sijoittautumismaan mukaiset selvitykset ja tarvittavat käännökset (kohdan 2.1 mukaisesti)
1. Taloudellista tilannetta koskeva lisäselvitys (kohdan 2.2 mukaisesti)
1. Tieto mahdollisista alihankkijoista (selvitykset pyydettäessä kohdan 2.3 mukaisesti)
1. Tieto vakuutuksista (kohdan 2.5 mukaisesti)
1. Pakotteita, rajoitteita tai varojen jäädyttämispäätöksiä koskeva selvityspyyntö (kohdan 2.6 mukaisesti)
Kaupunki voi pyytää hakijaa täydentämään tai täsmentämään toimittamiaan asiakirjoja annetussa määräajassa.
[bookmark: _Toc238738093]Ilmoittautumishakemus
Tässä lomakkeen ”Taulukko 1: Ilmoittautumishakemus” hakija antaa järjestelyyn hyväksymisen arvioimiseksi tarvittavat tiedot ja vakuutukset.
Vastaamalla “Kyllä”, hakija vakuuttaa, että kyseinen vaatimus täyttyy. Jos hakija vastaa “Ei” hakijan tulee antaa asiasta lyhyt perustelu sille varattuun kohtaan.
Helsingin kaupunki voi pyytää hakijaa täydentämään hakemusta ja toimittamaan tässä lomakkeen kohdassa tai järjestelyn ehdoissa tarkoitetut selvitykset asetetussa määräajassa. 
Jos hakija ei täytä asetettuja ehtoja tai ei toimita vaadittuja selvityksiä asetetussa ajassa, hakijaa ei hyväksytä mukaan järjestelyyn.
Taulukko 1: Ilmoittautumishakemus
	Ilmoittautumishakemus

	Vaatimukset
	Hakijan vastaus

	Hakijan perustiedot
	

	Hakijan tiedot (organisaatio):
- virallinen nimi
- Y-tunnus / rekisterinumero
- yritysmuoto
- postiosoite
- verkkosivut
(ryhmittymä: toimittakaa samat tiedot kaikista organisaatioista)
	

	Hakemuksen yhteyshenkilö:
- nimi
- asema / tehtävä
- matkapuhelinnumero
- sähköpostiosoite
	

	Päätöksen vastaanottaja:
- sähköpostiosoite, johon järjestelyyn hyväksymis- tai hylkäämispäätös toimitetaan
	

	Suostumus sähköiseen tiedoksiantoon:
Annan suostumuksen päätöksen sähköiseen tiedoksiantoon.
	Kyllä☐
Ei☐

	Sopimusasioiden yhteyshenkilö:
- nimi
- asema / tehtävä
- matkapuhelinnumero
- sähköpostiosoite
	

	Sopimuksen allekirjoittaja:
- nimi
- asema / tehtävä
- matkapuhelinnumero
- sähköpostiosoite
	

	Palvelun käyttäjille julkaistava yhteyshenkilö:
- nimi
- asema / tehtävä
- matkapuhelinnumero
- sähköpostiosoite
	

	Vastaamalla ”Kyllä”, hakija hyväksyy, että Helsingin kaupunki voi julkaista omilla internetsivuillaan tai muussa kaupungin viestinnässä tämän järjestelyn yhteydessä hakijan tai ryhmittymän jäsenten nimet, yrityksen verkkosivut, palvelun käyttäjille julkaistavan yhteyshenkilön nimen, tehtävänimikkeen, puhelinnumeron, sähköpostiosoitteen sekä palvelun hinnan.
	Kyllä☐

	Vastaamalla ”Kyllä”, hakija vastaa siitä, että kaupungin Internet-sivuilla julkaistavien, järjestelystä ilmoittamiseen liittyvien henkilötietojen osalta on olemassa EU:n yleisen tietosuoja-asetuksen (2016/679) mukainen henkilön suostumus henkilötietojen julkaisemiselle verkossa.
	Kyllä☐

	Hakemuksen tyyppi
	

	Jos hakemus tehdään ryhmittymänä, hakemuksen liitteeksi on liitetty hakijan vapaamuotoinen liite ”Selvitys ryhmittymästä” kohdan 2.4 mukaisesti.
	Kyllä☐

	Tilaajavastuulain mukaiset tiedot
	

	Vastaamalla ”Kyllä”, hakija vakuuttaa, että se täyttää järjestelyn tilaajavastuulain mukaiset vaatimukset ja sitoutuu toimittamaan pyydettäessä tilaajavastuulain mukaiset todistukset ja selvitykset asetetussa määräajassa.
	Kyllä☐

	Taloudellinen tilanne
	

	Vastaamalla ”Kyllä”, hakija vakuuttaa, että se täyttää kohdassa 2.2 asetetut taloudellista tilannetta koskevat edellytykset ja sitoutuu ilmoittamaan olennaisista muutoksista sekä toimittamaan pyydettäessä taloudellista tilannetta koskevan lisäselvityksen asetetussa määräajassa.
	Kyllä☐

	Alihankinta
	

	Hakija käyttää ilmoittautumisvaiheessa tiedossa olevia tai myöhemmin ilmoitettavia alihankkijoita järjestelyn aikana.
	Kyllä☐
Ei☐

	Hakijan tulee ilmoittaa järjestelyn ilmoittautumisvaiheessa tiedossa olevat alihankkijat (jos niitä on).
	

	Vakuutukset
	

	Vastaamalla ”Kyllä”, hakija vakuuttaa, että sillä on kohdassa 2.5 tarkoitetut lakisääteiset ja palvelun tuottamisen kannalta tarpeelliset vakuutukset ja että hakija toimittaa pyydettäessä todistukset vakuutusten voimassaolosta asetetussa määräajassa.
	Kyllä☐

	Pakotteet
	

	Vastaamalla ”Kyllä”, hakija antaa kohdassa 2.6 tarkoitetun pakotevakuutuksen ja vakuuttaa, ettei hakijaan, sen alihankkijoihin, ryhmittymän jäseniin tai näiden omistus-, määräysvalta-, johto-, valvonta- tai edustustahoihin kohdistu kohdassa 2.6 tarkoitettuja pakotteita, rajoitteita tai varojen jäädyttämispäätöksiä. Hakija sitoutuu ilmoittamaan muutoksista ja toimittamaan pyydettäessä asiaa koskevat lisäselvitykset.
	Kyllä☐

	Palvelu ja sen hinnoittelu
	

	Vastaamalla ”Kyllä”, hakija sitoutuu järjestelyn palvelukuvaukseen, sopimusehtoihin, vakioidun hankekorttipohjan käyttöön sekä siihen, että palvelupaketti toteutetaan kaupungin määrittelemällä 75 tunnin kokonaistuntimäärällä.
	Kyllä☐

	Vastaamalla "Kyllä", hakija sitoutuu siihen, että ilmoitetut hinnat ovat voimassa järjestelyn ehtojen mukaisesti.
	Kyllä☐

	Hakijan ilmoittama hinta (euroa)
	Palvelun arvonlisävero (%)
	

	
	Tuntihinta (alv 0 %)
	

	
	Tuntihinta (sis. alv) 
	

	
	Palvelupaketin kokonaishinta 75 h (alv 0 %)
	

	
	Palvelupaketin kokonaishinta 75 h (sis. alv)
	

	Yrityksen osaaminen ja referenssit
	

	Hakijalla on vähintään kolme vaadittua referenssiä viimeisen viiden vuoden ajalta.
	Kyllä☐

	Hakijalla on kokemusta asuinrakennusten ja asuintontin käytön suunnittelusta.
	Kyllä☐

	Hakijalla on täydennysrakentamiseen liittyvää suunnitteluosaamista.
	Kyllä☐

	Hakijalla on täydennysrakentamisprojektien kustannuslaskennan ja taloudellisten reunaehtojen tuntemusta.
	Kyllä☐

	Hakijan suunnitteluosaaminen:
	Pientalosuunnittelu
	Kyllä☐
Ei☐

	
	Kerrostalosuunnittelu
	Kyllä☐
Ei☐

	Vaaditut referenssit on liitetty hakemukseen (enintään 4 A4-sivua) ja ne täyttävät seuraavat vaatimukset:
Hakijalla tulee olla kokemusta asuinrakennusten ja asuintontin käytön suunnittelusta, täydennysrakentamiseen liittyvää suunnitteluosaamista sekä täydennysrakentamisprojektien kustannuslaskennan ja taloudellisten reunaehtojen tuntemusta vähintään kolmesta kohteesta viimeisen viiden vuoden ajalta. Hakijan tulee referensseissä eritellä, onko sillä pientalo- ja/tai kerrostalosuunnitteluosaamista.
	Kyllä☐

	Salassapito
	

	Mikäli hakijan hakemus tai sen liitteet sisältävät liikesalaisuuksia tai muita salassa pidettäväksi katsottavia tietoja, tulee hakijan pyydettäessä toimittaa erillinen versio hakemuksesta ja sen liitteistä, joista liikesalaisuudet on poistettu, sekä esittämään yksilöidyt perustelut sille, miksi kysymyksessä oleva tieto on liikesalaisuus tai muu salassa pidettävä tieto. Vatsaamalla ”Kyllä”, hakija sitoutuu edellä mainittuun ehtoon.
	Kyllä☐

	Sopimushedot
	

	Sitoutuminen järjestelyn sopimusehtoihin: Vastaamalla ”Kyllä”, hakija vakuuttaa, että se sitoutuu järjestelyn sopimusehtoihin.
	Kyllä☐

	Sitoumus
	

	Vastaamalla ”Kyllä”, hakija vakuuttaa, että tässä hakemuksessa ja sen liitteissä annetut tiedot ovat oikeita. Hakija sitoutuu ilmoittamaan kaupungille ilman aiheetonta viivytystä, jos hakemuksessa annetuissa tiedoissa tapahtuu olennainen muutos.
	Kyllä☐

